Diana Damrau

Diana Damrau, nada o 31 de maio de 1971 en Günzburg (Baviera, Alemaña), é unha soprano lírica lixeira.

 Traxectoria 
Nada en Günzburg, Alemaña, Diana Damrau foi dende moi nova unha entusiasta da música clásica. Con doce anos, o filme La traviata de Franco Zeffirelli con Plácido Domingo e Teresa Stratas como Alfredo e Violetta, levouna a converterse en cantante de ópera. Damrau recibiu as súas primeiras clases de canto da cantante de ópera romanesa Carmen Hanganu, dona do mestre de música de Damrau. A súa primeira aparición pública foi aos quince anos, cando cantou partes do musical My Fair Lady con acompañamento de piano nun festival en Offingen.

Logo de finalizar os seus estudos secundarios en Günzburg decidiu continuar os estudos de canto na Escola Superior de Música de Würzburg. Tamén recibiu clases en Salzburg con Hanna Ludwig e Edith Mathis. En 1995 concluíu os estudos con honores. O seu debut en escena foi co papel de Eliza do musical My Fair Lady, no teatro da cidade de Würzburg. Neste mesmo teatro interpretou cun grande éxito partes para soprano de óperas, operetas e musicais. Algúns dos papeis que interpretou foron os de Ännchen en Der Freischütz, Gretel en Hänsel und Gretel, Marie en Zar und Zimmermann, Adele en Die Fledermaus e Valencienne en Die Lustige Witwe.

Damrau foi contratada para os escenarios de ópera de Mannheim e Frankfurt, onde interpretou os papeis de Gilda en Rigoletto, Oscar en Un ballo in maschera, Zerbinetta en Ariadne auf Naxos, Olympia en Les contes d'Hoffmann e a Raíña da Noite en Die Zauberflöte. Neste último papel actuou como convidada nos teatro de ópera de Berlín, Hannover, Darmstadt e Saarbrücken. Ten cantado a Raíña da Noite ata en 15 produción, entre as que cómpre salientar a do Covent Garden de Londres en 2003 baixo a dirección de Colin Davis. En decembro de 2007 cantou a Raíña da Noite por última vez (aínda que quizais nun futuro a cante outra vez, teoricamente retírase do papel) no Metropolitan Opera de Nova York, xunto co de Pamina, no seu debut neoirquino no papel. É a primeira cantante que interpretou os dous roles na mesma tempada.

A partir do ano 2002, Damrau apareceu nos principais teatros de ópera do mundo, incluíndo: Viena, Berlín, München, Dresden, Milán, Londres, Nova York e Salzburg. A súa aparición na reobertura do Teatro alla Scala de Milán en 2003 creou unha grande expectación, onde interpretou o papel de Europa na ópera L'Europa riconosciuta de Salieri.

Amais de intérprete de ópera, Damrau é unha recoñecida intérprete dos lieder de Schubert e Mahler. O seu repertorio inclúe tamén interpretacións de oratorios de Bach, Händel así como o Carmina Burana de Orff.

En xullo de 2007 o estado de Baviera o título de Kammersängerin, un título que antígamente era concedido por reis e príncipes ao cantante preferido da corte. Este honor foille concedido pola súa distinguida carreira na Ópera Estatal de Baviera, onde nun período de sete anos cantou en 75 ocasión, interpretando dez papeis diferentes.

Dende hai algúns anos vén ocupándose intensivamente, xunto co barítono arxentino Iván Paley na literatura para dúos existente; coa que xa deleitou a un público entusiasta en varios concertos. Con Telos Music Vocal atopou o socio ideal para gravar unha nova serie que terá varios álbums baseados neste repertorio.

 Voz 
Algúns críticos musicais comparan a súa voz coa de Edita Gruberová, con quen comparte gran parte do seu repertorio (a Raíña da Noite, Konstanze, Gilda, Norina, Zerbinetta, Fiakermilli, Sophie von Faninal, a Voz das Aves en Siegfried, entre outras arias), posúe unha gran facilidade e virtuosismo no hiperagudo, un ton claro e unha técnica que lle permite cantar arias que requiren unha voz lírica o suficientemente potente no medio como no agudo. Destaca tamén a súa coloratura.

Repertorio
<big>Repertorio operísticoPersonaxe TítuloCompositor Marzelline  Fidelio  Beethoveen Leïla  Les pêcheurs de perles  Bizet Die kleine Frau  Der Riese vom Steinfeld  Cerha Norina  Don Pasquale  Donizetti Adina  L'esir d'amore  Donizetti  Lucia  Lucia di Lammermoor  Donizetti  Rita  Rita  Donizetti Gretel  Hänsel und Gretel  Humperdinck Gym Instructress, Drunken Woman  1984  Maazel Marguérite de Valois  Les Huguenots  Meyerbeer Fauno  Ascanio in Alba  Mozart Servilia  La clemenza di Tito  Mozart Blonde  Die Entführung aus dem Serail  Mozart Konstanze  Die Entführung aus dem Serail  Mozart Susanna  Le nozze di Figaro  Mozart Zaide  Zaide  Mozart Königin der Nacht  Die Zauberflöte  Mozart  Pamina  Die Zauberflöte  Mozart  Frau Fluth  Die lustigen Weiber von Windsor  Nicolai  Olympia  Les contes d'Hoffmann  Offenbach Rosina  Il barbiere di Siviglia  Rossini  Alzima  Kublai  Salieri Europa  L'Europa riconosciuta  Salieri Aithra  Die ägyptische Helena  R. Strauss Zerbinetta  Ariadne auf Naxos  R. Strauss Fiakermilli  Arabella  R. Strauss Zdenka  Arabella  R. Strauss Sophie  Der Rosenkavalier  R. Strauss Adele  Die Fledermaus  J. Strauss Gilda  Rigoletto  Verdi  Oscar  Un ballo in maschera  Verdi Martesia  Ercole sul Termodonte  Vivaldi Woglinde  Das Rheingold  Wagner Waldvogel  Siegfried  Wagner Woglinde  Götterdämmerung  Wagner

 Gravacións 
Logo de ter gravado as seleccións do seu repertorio de lied tanto con Orfeo e o selo Telos, Diana asinou un contrato de exclusividade con Virgin / EMI. O seu primeiro lanzamento nese selo foi unha selección de Mozart, Salieri e arias Righini  Arie di Bravura que foi lanzado en novembro de 2007.

CD solo

Salzburg Ricital (2005)
Lieder (2006)
Arie di Bravura (2007)
Mozart: Donna (2008)
Coloraturas-Opera Arias (2009)

Óperas completas

Zaide (2006)Der Riese vom Steinfeld

Óperas completas en vídeo

Die Zauberflöte (BBC)(2003)
Die Entführung aus dem Serail
Ascanio in Alba (2007)
Die Zauberflöte (DECCA)(2007)
1984 ópera de Lorin Maazel

Concertos

Symphony No. 2 de Gustav Mahler(DVD) (2007)
dirección de Pierre Boulez/ con Petra Lang e a Staatskapelle Berlin

Participacións

Aria Cantilena Elina Garanca (CD) (2007)
Des Knaben Wunderhorn - The Gustav Mahler Song Edition, Vol. 1 con (CD) Ivan Paley
Nuit D`etoiles: Harp Music By Claude Debussy  (CD)  Xavier de Maistre

 Véxase tamén 

 Ligazóns externas 
 Sitio web oficial da cantante  

Damrau, Diana